 Zefanaya 1  Nke a bụ okwu Jehova nke ruru Zefanaya nwa Kọshaị nwa Gedalaya nwa Amaraya nwa Hezekaya ntị nụbọchị Josaya nwa Emọn eze Juda:Aghaghị m ikpochapụ ihe niile dị nelu ala, ka Jehova kwuru.M ga-ekpochapụ mmadụ na anụmanụ. M ga-ekpochapụ anụ ufe nke eluigwe na azụ ndị dị noké osimiri, na ihe ịsụ ngọngọ, tinyere ndị ajọ omume; m ga-egbuchapụkwa mmadụ nelu ala, ka Jehova kwuru.M ga-esetịkwa aka m mee Juda na ndị niile bi na Jeruselem ihe, m ga-ebipụkwa ndị fọdụrụ nime ndị na-efe Bel nebe a, bipụkwa aha ndị nchụàjà nke chi ala ọzọ, tinyere ndị ọzọ bụ ndị nchụàjà,bipụkwa ndị na-anọ nelu ụlọ akpọrọ ìgwè ihe ndị dị neluigwe isiala, nakwa ndị na-akpọ isiala, bụ ndị na-aṅụrụ Jehova iyi ma jiri Malkam na-aṅụ iyi;bipụkwa ndị na-ala azụ iso Jehova nakwa ndị na-achọghị Jehova, bụ ndị na-ajụghị ase ya.Derenụ duu nihu Ọkaakaa Onyenwe anyị Jehova; nihi na ụbọchị Jehova dị nso, nihi na Jehova akwadebewo àjà; o dowo ndị ọ kpọrọ òkù nsọ.Ọ ga-erukwa nụbọchị àjà Jehova na m ga-elebara ndị isi na ụmụ eze na ndị niile na-eyi uwe ndị mba ọzọ anya.Nụbọchị ahụ, m ga-elebara ndị niile na-arịgo nebe a kpụliri elu anya, bụ ndị na-eme ka ụlọ nna ha ukwu jupụta nime ihe ike na aghụghọ.A ga-anụkwa nụbọchị ahụ, ka Jehova kwuru, ụda mkpu ákwá nke sitere nỌnụ Ụzọ Ámá Azụ, nụkwa iti mkpu ákwá nke sitere nógbè nke abụọ nke obodo a, nụkwa oké ụda nke ihe ndị a na-akụpịasị nugwu.Tienụ mkpu ákwá, unu ndị bi na Maktesh, nihi na a lawo ndị ahịa niile niyi; e gbuchapụwo ndị niile na-atụ ọlaọcha.Ọ ga-erukwa noge ahụ na m ga-eji oriọna nyochaa Jeruselem nke ọma, m ga-elebara ndị dị ka ikè mmanya anya, bụ ndị na-asị nobi ha, Jehova agaghị eme ihe ọma, ọ gaghịkwa eme ihe ọjọọ.A ga-akwakọrọ akụ ha, meekwa ka ụlọ ha tọgbọrọ nefu. Ha ga-ewu ụlọ ma ha agaghị ebi nime ha; ha ga-akọkwa ubi vaịn ma ha agaghị aṅụ mmanya ya.Oké ụbọchị Jehova dị nso. Ọ dị nso, o jikwa oké ọsọ na-abịa. Ụda nke ụbọchị Jehova dị ilu. Nebe ahụ ka dike na-eti mkpu ákwá.Ụbọchị ahụ bụ ụbọchị oké iwe, ụbọchị ahụhụ na nke nhụjuanya, ụbọchị oké ifufe na nke ịtọgbọrọ nefu, ụbọchị ọchịchịrị na nke itiri, ụbọchị ígwé ojii na nke oké ọchịchịrị,ụbọchị ụda opi na nke iti mkpu agha, megide obodo ndị e wusiri ike, megidekwa ụlọ nche ndị dị na nkuku mgbidi.M ga-ewetara ụmụ mmadụ oké nsogbu, ha ga-ejegharịkwa dị ka ndị ìsì; nihi na ọ bụ Jehova ka ha mehieworo. A ga-awụpụkwa ọbara ha dị ka ájá, wụpụkwa eriri afọ ha dị ka nsị.Ma ọlaọcha ha ma ọlaedo ha agaghị enwe ike ịnapụta ha nụbọchị oké iwe Jehova; ma ọkụ nke ekworo ya ga-eripịa ụwa dum, nihi na ọ ga-ekpochapụ ndị niile bi nụwa, mkpochapụ ahụ ga-adịkwa nnọọ ukwuu. 